# **DĖL PARDUODAMŲ ROKIŠKIO RAJONO SAVIVALDYBĖS BŪSTŲ SU PAGALBINIO ŪKIO PASKIRTIES PASTATAIS SĄRAŠO PATVIRTINIMO**

#

# 2018 m. lapkričio 30 d. Nr. TS-

# Rokiškis

#

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punktu bei 6 dalies 6 punktu, Rokiškio rajono savivaldybės taryba  n u s p r e n d ž i a:

# 1. Patvirtinti parduodamų Rokiškio rajono savivaldybės būstų su pagalbinio ūkio paskirties pastatais sąrašą (pridedama).

 2. Pripažinti netekusiu galios Rokiškio rajono savivaldybės tarybos 2018 m. sausio 23 d. sprendimą Nr. TS-17 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“.

 3. Paskelbti šį sprendimą Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

#

#

#

Savivaldybės meras                                                                                           Antanas Vagonis

# Ernesta Jančienė PATVIRTINTA

# Rokiškio rajono savivaldybės tarybos

# 2018 m. lapkričio 30 d. sprendimu Nr. TS-

**PARDUODAMŲ ROKIŠKIO RAJONO SAVIVALDYBĖS BŪSTŲ SU PAGALBINIO ŪKIO PASKIRTIES PASTATAIS SĄRAŠAS**

Rokiškio miestas

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Alyvų g. 7-3, Rokiškis | 102,42 |
|  | Jaunystės g. 16-31, Rokiškis | 64,67 |
|  | Kauno g. 29-17, Rokiškis | 51,38 |
|  | Laisvės g. 4-12, Rokiškis | 26,22 |
|  | Nepriklausomybės a. 21-8, Rokiškis | 33,92 |
|  | Pandėlio g. 3-5, Rokiškis | 24,47 |
|  | Pandėlio g. 46-3, Rokiškis | 22,18 |
|  | Panevėžio g. 24-23, Rokiškis | 50,51 |
|  | Panevėžio g. 24-24, Rokiškis | 50,41 |
|  | Paupės g. 7-1, Rokiškis | 49,85 |
|  | Respublikos g. 36B-3, Rokiškis | 21,75 |
|  | P.Širvio g. 8-7, Rokiškis | 38,96 |
|  | Taikos g. 11-54, Rokiškis | 24,14 |
|  | Taikos g. 19-315, Rokiškis | 37,93 |
|  | Taikos g. 21-419, Rokiškis | 35,10 |
|  | Taikos g. 23-419A, Rokiškis | 15,90 |
|  | Vilties g. 10-40, Rokiškis | 50,14 |
|  | Vilties g. 36-4, Rokiškis | 66,38 |
|  | Vilties g. 36-6, Rokiškis | 51,38 |
|  | Vilties g. 36-18, Rokiškis | 51,38 |
|  | Vilties g. 38-2, Rokiškis | 48,89 |
|  | Vilniaus g. 12A-18, Rokiškis | 47,25 |
|  | Vilniaus g. 12B-34, Rokiškis | 45,37 |
|  | Vilniaus g. 15-1, Rokiškis | 44,28 |

Juodupės seniūnija

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Tekstilininkų g. 9-13A, Juodupės mstl., Rokiškio r. sav. | 15,57 |
|  | Liepų g. 8-3, Juodupės mstl., Rokiškio r. sav. | 20,95 |

Jūžintų seniūnija

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Durpyno aklg.1-7, Minkūnų k., Rokiškio r. sav.  | 61,84 |
|  | Čelkių g 10A, Čelkių k., Rokiškio r. sav. | 63,55 |

Kamajų seniūnija

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Kaštonų g. 7-3, Salų mstl., Rokiškio r. sav.  | 41,53 |

Kriaunų seniūnija

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Užupio g. 16A-2., Pakriaunio k., Rokiškio r. sav. | 59,04 |

Pandėlio seniūnija

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Puodžialaukės g. 1-3, Pandėlys, Rokiškio r. sav. | 49,50 |
|  | Puodžialaukės g. 28-4, Pandėlys, Rokiškio r. sav. | 14,42 |

Obelių seniūnija

|  |  |  |
| --- | --- | --- |
| Eilės Nr. | Gyvenamojo namo, buto adresas | Naudingas plotas, kv. m |
|  | Šilaikių g. 18, Barkiškio k., Rokiškio r. sav. | 69,64 |
|  | Vytauto g. 4-1, Obeliai, Rokiškio r. sav. | 74,39 |
|  | Vytauto g. 7-1, Obeliai, Rokiškio r. sav. | 38,83 |
|  | Vytauto g. 67-3, Obeliai, Rokiškio r. sav. | 37,17 |
|  | Stoties g. 57A-1, Obeliai, Rokiškio r. sav. | 27,17 |
|  | Dariaus ir Girėno g. 14-2, Obeliai, Rokiškio r. sav. | 27,14 |

Rokiškio kaimiškoji seniūnija

|  |  |  |
| --- | --- | --- |
| Eilės Nr. | Gyvenamojo namo , buto adresas | Naudingas plotas, kv. m |
|  | Sniegių g. 38, Skemų., Rokiškio r. sav.  | 41,97 |
|  | Melioratorių g. 7D-15, Kavoliškio k., Rokiškio r. sav. | 47,69 |
|  | Sodo g. 14-6, Kavoliškio k., Rokiškio r. sav. | 73,79 |
|  | Miegonių k. 3, Rokiškio r. sav. | 88,06 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rokiškio rajono savivaldybės tarybai**

**SPRENDIMO PROJEKTO ,,DĖL PARDUODAMŲ ROKIŠKIO RAJONO SAVIVALDYBĖS BŪSTŲ SU PAGALBINIO ŪKIO PASKIRTIES PASTATAIS**

**SĄRAŠO PATVIRTINIMO” AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis Lietuvos Respublikos paramos būstui įsigyti ar išsinuomoti įstatymu teikiamas tvirtinti Parduodamų Rokiškio rajono savivaldybės būstų su pagalbinio ūkio paskirties pastatais sąrašas.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

 **Sprendimo projekto esmė.**

Parduodamų Rokiškio rajono savivaldybės būstų su pagalbinio ūkio paskirties pastatais sąrašas buvo patvirtintas 2018 m. sausio 23 d. savivaldybės tarybos sprendimu Nr. TS-17 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“ ir iš dalies pakeistas savivaldybės tarybos sprendimu 2018 m. kovo 5 d. Nr. TS-57 „Dėl Rokiškio rajono savivaldybės tarybos 2018 m. sausio 23 d. sprendimo Nr. TS-17 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“ dalinio pakeitimo“. Į šį sąrašą įrašyti savivaldybės būstai, kurie nuomojami ne socialinio būsto nuomos sąlygomis ir būstai, kurie nuomininkams išnuomoti iki 2002 m. gruodžio 31 d. pagal anksčiau galiojusį Gyventojų apsirūpinimo gyvenamosiomis patalpomis įstatymą.

Šiuo sprendimo projektu yra teikiamas tvirtinti patikslintas sąrašas, nes vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, 2 būstai šiuo metu negali būti parduoti nuomininkams (nes nuomininkai nuomojamame savivaldybės būste yra išgyvenę trumpiau nei 5 metus nuo būsto nuomos sutarties sudarymo dienos).

Vienas savivaldybės būstas negali būti parduotas, nes yra užregistruotas vienu unikaliu numeriu kartu su socialiniu būstu, t.y. savivaldybės būstas, esantis Malūno skg. 1-1, Ragelių k., Jūžintų sen., Rokiškio r. sav. ir socialinis būstas, esantis Malūno skg. 1-2, Ragelių k., Jūžintų sen., Rokiškio r. sav. Šie būstai teisiškai neatskirti, įregistruoti kaip vienas turto objektas, todėl šiuo metu Malūno skg. 1-1, Ragelių k., Jūžintų sen., Rokiškio r. sav. negali būti parduodamas.

Dar vienas savivaldybės būstas negali būti parduotas, nes šį būstą nuomojantis nuomininkas jau anksčiau lengvatinėmis sąlygomis yra privatizavęs kitą savivaldybės būstą, kuris jam buvo išnuomotas.

Taip pat 5 nuomos sutartys yra nutrauktos ir asmenys prarado galimybę įsigyti savivaldybės būstus. Dar du būstai išbraukiami iš šio sąrašo, nes pripažinti netinkamais naudoti ir bus įtraukti į viešame aukcione parduodamų savivaldybės nekilnojamojo turto ir kitų nekilnojamųjų daiktų sąrašą.

Savivaldybės tarybai patvirtinus šį parduodamų būstų sąrašą, bus sudarytos sąlygos savivaldybės būstų nuomininkams įsigyti būstą su pagalbinio ūkio paskirties pastatais. Nuomininkai, pageidaujantys nusipirkti nuomojamus būstus, kreipsis į savivaldybės administraciją, kuri pateiks užsakymą turto vertinimo įmonei nustatyti parduodamo būsto su priklausiniais rinkos kainą. Nuomininkui sutikus pirkti būstą nustatyta kaina, bus teikiamas projektas savivaldybės tarybai dėl konkretaus būsto pardavimo nuomininkui. Nuosavybės teisė į savivaldybės būstą ir pagalbinio ūkio paskirties pastatus pirkėjui pereis tada, kai bus sudaryta notaro patvirtinta pirkimo-pardavimo sutartis ir pirkėjas atsiskaitys už parduotą turtą.

Lėšos, gautos pardavus savivaldybės būstus ir pagalbinio ūkio paskirties pastatus, atskaičius su savivaldybės būsto ir pagalbinio ūkio paskirties pastatų vertės nustatymu susijusias išlaidas, pervedamos į savivaldybės biudžetą ir naudojamos socialinio būsto fondo plėtrai.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos ir sudaryta galimybė pageidaujantiems nusipirkti būstus.

**neigiamos** – nebus.

 **Kokia sprendimo nauda Rokiškio rajono gyventojams.**

 Savivaldybės tarybos patvirtintas Parduodamų Rokiškio rajono savivaldybės būstų su pagalbinio ūkio paskirties pastatais sąrašas skelbiamas viešai savivaldybės internetiniame puslapyje, todėl gyventojai turi galimybę susipažinti su šiais sąrašais.

**Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės, nes savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus

vyriausioji specialistė Ernesta Jančienė